Diari Oficial de la Generalitat Valenciana


Sumari del DOGV 5369, del 18-10-2006 (2006/11721)

RESOLUCIÓ de 8 de setembre de 2006, de la Direcció General de Qualitat Ambiental, per la que s'atorga a l'empresa Vidres, S.A. l'autorització ambiental integrada per a les instal·lacions de fabricació de frites i esmalts en el terme municipal de Vila-real (Castelló).
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5369

Data del DOGV
:   18-10-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/11259


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 8 de setembre de 2006, de la Direcció General de Qualitat Ambiental, per la que s'atorga a l'empresa Vidres, S.A. l'autorització ambiental integrada per a les instal·lacions de fabricació de frites i esmalts en el terme municipal de Vila-real (Castelló). [2006/11062]  
Vistos els documents que apareixen en l'expedient 017/04 IPPC, instruït a instàncies de l'empresa Vidres, S.A., a fi d'obtindre l'autorització ambiental integrada per a les instal·lacions de fabricació de taulellets, s'emet la present resolució de conformitat amb els següents,   
Antecedent de fet  
Primer. Amb data 22 de març de 2004, el Sr. Joaquín Font de Mora Gozalbo, en representació de l'empresa Vidres, S.A, amb CIF A-12019295, presenta en la Conselleria de Territori i Habitatge, la sol·licitud d'autorització ambiental integrada per a les instal·lacions de fabricació de frites i esmalts que s'ubiquen en la carretera Viver-Port de Burriana, km 63 de Vila-real (Castelló), i que es detallen en l'annex I.  
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada.  
Tercer. Durant els mesos de juliol i setembre de 2004 l'empresa lliura la documentació complementària, juntament amb l'informe de compatibilitat urbanística emés per l'Ajuntament de Vila-real, a requeriment d'aquesta Conselleria.  
QUART. Amb data 22 de setembre de 2004, se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, i es publica anunci en el Diari Oficial de la Generalitat (DOGV núm. 4847).   
Durant aquest no es presenten al·legacions al projecte, ni en aquesta Conselleria ni a l'Ajuntament de Vila-real, constant en l'expedient certificat de la informació pública.  
Cinqué. Transcorregut el termini d'informació pública, se sol·licita nou informe a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada perquè informen sobre l'adequació del projecte a tots aquells aspectes que siguen de la seua competència.  
Sisé. Amb data 12 de maig de 2005, el Servei d'Avaluació d'Impacte Ambiental emet la Declaració d'impacte ambiental, en la qual estima acceptable, només a l'efecte ambiental i sense perjudici de la prèvia obtenció de les autoritzacions sectorials que s'apliquen, el Projecte indústria per a la fabricació de frites i esmalts, promogut per Vidres, S.A., sempre que aquest es desenvolupe amb les previsions de l'Estudi d'impacte ambiental i amb els condicionants indicats en l'annex II de la present resolució.  
Seté. Amb dates 17 de desembre de 2004, 7 d'abril i 2 de desembre de 2005, es rep informe de la Confederació Hidrogràfica del Xúquer, en el qual se sol·licita la documentació complementària.  
Després de la presentació de la documentació requerida, amb data 2 d'agost de 2006 es rep nou informe de la Confederació Hidrogràfica del Xúquer, en el qual s'informa que la documentació aportada es considera suficient per a continuar amb els tràmits de l'autorització ambiental integrada.  
Així mateix, s'han incorporat a l'expedient els informes emesos pel Servei de Residus Industrials i pel Servei de Protecció de l'Ambient Atmosfèric.  
Huité. Amb data 8 de setembre de 2006 es realitza el tràmit d'audiència a l'interessat, sense haver-se presentat al·legacions respecte d'això.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex 1 de la dita llei, estan subjectes a autorització ambiental integrada.  
La instal·lació de referència està inclosa en l'epígraf 3.3 de l'annex 1 de la Llei 16/2002.  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març.  
Tercer. En la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge i la seua ordre de desplegament d'11 d'abril de 2006, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la Conselleria Territori i Habitatge, resolc  
Primer  
Concedir a Vidres, S.A., l'autorització ambiental integrada per a les instal·lacions de frites i esmalts, que s'ha de desenvolupar en l'establiment situat en la carretera Viver-Port de Burriana, km 63 de Vila-real, referent al Projecte bàsic per a l'autorització ambiental integrada d'una indústria de fabricació de frites i esmalts de data 15 de març de 2004 i subscrit pel Sr. Francisco J. Bonastre Ripoll, quedant inscrita en el Registre General d'Instal·lacions IPPC de la Comunitat Valenciana amb el número 043-06/AAI/CV, condicionada al compliment dels requisits següents:  
1. Valors límit d'emissió  
1.1. Emissions atmosfèriques  
1.1.1. Emissions canalitzades  
Els valors límit d'emissió de contaminants provinents de forns de fusió seran els següents:  
CONTAMINANTS LÍMITS D'EMISSIÓ  
Partícules 40 mg/Nm3 (1)  
NOx 1600 mg/Nm3  
SO2 25 mg/Nm3  
Clorurs (com HCl) 10 mg/Nm3 (1)  
Fluorurs (com HF) 5 mg/Nm3 (1)  
Metalls (Classe 1+2) 5 mg/Nm3 (1)  
Metalls (Classe 1) 1 mg/Nm3 (1)  
O2 referència per a gasos de combustió 15%  
(1) Per als forns existents, aquest valor han de complir-lo el 65% dels forns abans de l'1 de gener de 2006 i el 100% dels forns abans de l'1 de gener de 2007.   
Quant a valors límit d'emissió de contaminants provinents d'altres focus, es complirà:  
CONTAMINANTS LÍMITS D'EMISSIÓ  
Partícules en instal·lacions noves 30 mg/Nm3  
Partícules en instal·lacions existents 40 mg/Nm3  
1.1.2. Emissions sonores  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica, o en l'ordenança municipal corresponent, en cas de ser més restrictius.  
En particular, els límits sonors externs establits en la Llei 7/2002, per a zones d'ús industrial, són:  
DIÜRN NOCTURN  
70 dB(A) 60 dB(A)  
1.2. Abocaments  
1.2.1. Aigües residuals industrials  
Les aigües residuals industrials es reutilitzen en el procés una vegada depurades. L'aigua de neteja és recollida per mitjà de canaletes fins al seu abocament en la depuradora instal·lada. L'aigua depurada és aprofitada com a aportació d'aigua per les pèrdues per evaporació com a conseqüència del refredament de les frites.  
S'actuarà segons el que ha especificat el projecte, de manera que es garantisca la inexistència d'abocament d'aigües residuals industrials a domini públic hidràulic (abocament zero).  
1.2.2. Aigües residuals sanitàries  
Actualment i de forma provisional fins que s'execute el col·lector de recollida d'aigües residuals de la carretera d'Onda, estan connectades al col·lector mancomunat que baixa des d'Onda i Betxí fins a l'EDAR ubicada a Vila-real i es conduïxen al col·lector municipal d'aigües sanitàries.  
1.2.3. Aigües pluvials  
Les aigües pluvials es troben connectades a la xarxa d'evacuació d'aigües pluvials executada en les obres d'urbanització de la carretera d'Onda.   
2. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Ha de remetre abans del 19 de gener de 2007 l'informe preliminar de situació del sòl, establit en el Reial decret 9/2005, de 14 de gener, pel qual s'establix la relació d'activitats potencialment contaminants del sòl i els criteris i estàndards per a la declaració de sòls contaminats, així com complir el que establix aquest.  
3. Procediments i mètodes de gestió de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
S'autoritza Vidres, S.A. per a la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 14.500 t/any de frita, 4.500 t/any d'esmalt líquid i 27.000 t/any d'esmalt en gra, micronitzacions i serigrafies.  
El centre productor queda inscrit en el Registre de Productors amb el número de referència 235/P/RTP/CV, que ha de figurar en els documents de control i seguiment i la resta de documentació que ho necessite.   
D'altra banda, s'autoritza Vidres, S.A. per a dur a terme les operacions següents:  
a) Valorització dels residus perillosos següents, generats en el mateix centre productiu, amb les capacitats indicades a continuació:  
. Frites de canvi, generades quan es produïx un canvi de producció en els forns de fusió. A fi de valoritzar aquest residu i a la seua reintroducció en el procés productiu cada saca de canvi es verificarà (per mitjà de prova ceràmica, anàlisi química o ambdós) i segons els resultats obtinguts per a cada fracció de la saca, s'estudiarà la proporció en què pot ser inclosa la frita de reutilització com a matèria primera en les noves produccions, així com en què frites és més convenient el seu ús. Quantitat valorada: 88.600 kg/any.  
. Micronització de canvi, produït quan es realitza un canvi d'una referència a una altra en el procés d'assecatge. Per a la valorització, el material de canvi es verificarà (per mitjà de prova ceràmica, anàlisi química o ambdós) i segons els resultats obtinguts s'estudiarà la proporció en què pot ser inclosa aquesta micronització com a esmalt en gra en les noves produccions, així com en quines referències és més convenient el seu ús. Quantitat valorada: 2.200 kg/any.  
. Frita granulada aspirada, consistent en la pols recollida en els sistemes de depuració de gasos. El procés de valorització consistix a reutilitzar directament el material d'aspiració com a matèria primera a l'hora de preparar noves dosificacions de la frita de la qual prové. Quantitat valorada: 22.876 kg/any.  
Queda prohibida la reutilització d'oli usat sense autorització prèvia per part d'aquesta conselleria.  
b) Llavada de recipients contaminats:   
Aquesta llavada es realitzarà per mitjà d'aigua a pressió en instal·lació coberta i amb sòl impermeable, de manera que l'esmentada llavada es durà a terme sobre reixeta, destinant-se les aigües residuals a tractament en la depuradora, juntament amb la resta d'aigües residuals industrials.  
Les quantitats i la codificació dels recipients llavats seran les següents:  
Residu que s'ha de netejar Recipients contaminats  
Codificació R3//S36//C15/18//H5//A275//B4501  
 150110\*  
Núm. envasos diaris netejats 9 recipients  
Per a dur a terme aquestes activitats de gestió, el titular ha de complir els requisits següents:  
. La constitució d'una assegurança de responsabilitat civil que cobrisca el risc d'indemnització pels possibles danys causats a terceres persones o a les seues coses, derivat de l'exercici de les activitats de gestió que s'autoritzen, previst en l'article 6 del Reial decret 833/1988.  
. La prestació d'una fiança, l'import de la qual serà el 5% del pressupost de les obres projectades per a les instal·lacions de gestió de residus perillosos, segons el que preveuen els articles 27 i 28 del citat reial decret.  
. El pagament de la taxa administrativa corresponent a la pràctica d'inscripció en registres oficials.   
Per a aquesta autorització de gestió, s'ha inscrit el centre en el Registre General de Gestors Autoritzats de Residus de la Comunitat Valenciana amb el número 549/G/RTP/CV. No obstant això, el manteniment del dit registre queda supeditat a l'acreditació de la formalització de l'assegurança, el depòsit de la fiança i justificant del pagament de la taxa.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.  
4.1. Control d'emissions atmosfèriques  
A fi d'evitar l'emissió difusa de pols, es duran a terme les mesures següents:  
. Instal·lacions d'emmagatzemament tancades.  
. Aspirar i desempolsar les instal·lacions de càrrega de frites.  
. Tancament i despolvorització dels sistemes de transport de frites.  
L'orifici de presa de mostres s'ubicarà després de l'actuació dels sistemes correctors. Aquests, així mateix, han d'actuar després de la fase d'aprofitament energètic (o refredament, si és el cas).  
La temperatura dels gasos en el punt de mostratge serà preferiblement menor de 200ºC i s'ha de garantir que, en cap cas supere els 300ºC.  
La periodicitat mínima de control de les emissions per entitat col·laboradora en qualitat ambiental en cada focus serà la següent, segons el cabal emés:  
Cabal Periodicitat  
Q > 30.000 Nm3/h Anual  
30.000 ³ Q ³ 10.000 Nm3/h Biennal  
10.000 Nm3/h > Q Triennal  
Es durà a terme un autocontrol de les emissions de partícules, NOx, SO2, clorurs, fluorurs i metalls, amb una freqüència almenys anual, en els focus provinents dels forns de fusió de frites.  
Igualment, es realitzarà un autocontrol continu d'algun paràmetre de funcionament que justifique la bondat de les mesures correctores adoptades.  
En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos, evitant en la mesura que siga possible que es produïsquen apantallaments que dificulten la dispersió.  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
4.2. Control d'abocaments  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
4.3. Control de residus  
Els residus poden ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o dificulte la seua gestió.  
L'envasament i l'etiquetatge dels residus serà d'acord amb el que han exposat els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, així com el número de document de control i seguiment utilitzat, si és el cas, i el gestor a qui s'entrega el residu.  
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.  
Entregarà els residus perillosos a gestors que disposen de la corresponent autorització administrativa per a la gestió d'aquests residus.  
S'ha d'elaborar un pla de prevenció i reducció de residus que es presentarà en la Direcció General de Qualitat Ambiental cada quatre anys.  
Anualment emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En la dita declaració s'especificarà l'origen i la quantitat dels residus produïts, la destinació donada a cada un d'ells i la relació que es troben emmagatzemats temporalment, així com les incidències rellevants que s'hagen pogut produir, tot això relatiu a l'any objecte de la declaració.  
Quant a les activitats de gestió de residus, l'empresa portarà un registre documental en què figuren quantitat, naturalesa, origen, destinació, freqüència de recollida i mitjà de transport dels residus.  
Així mateix, emplenarà la memòria anual de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En la dita memòria s'especificarà l'origen i la quantitat dels residus gestionats, característiques de l'emmagatzemament previ a la seua gestió, quantitat i naturalesa dels residus resultants del procés, així com les incidències rellevants que s'hagen pogut produir, tot això relatiu a l'any objecte de la declaració.  
4.4. Control de soroll  
Respecte al nivell de sorolls transmesos a l'exterior ha de complir-se el que establix la Llei 7/2002, de 3 de desembre, de la Generalitat Valenciana, de protecció contra la contaminació acústica, i en el Decret 266/2004, de 3 de desembre, del Consell de la Generalitat, pel qual s'establixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
S'han de realitzar auditories acústiques a l'inici de l'activitat i, almenys, cada cinc anys. Per a això es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada, per una entitat col·laboradora en matèria de qualitat ambiental per al camp de la contaminació acústica.   
El titular ha de disposar del Llibre de Control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
5. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Així mateix, quan es determine el cessament d'alguna de les unitats, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.  
6. Declaració d'impacte ambiental  
Es compliran les condicions establides en la Declaració d'impacte ambiental emesa per la Direcció General de Gestió del Medi Natural de data 12 de maig de 2005, que s'adjunta en l'annex II de la present resolució.  
7. Altres condicions  
Cal ajustar-se al que disposa el Reial decret 865/2003, de 4 de juliol, pel qual s'establixen els criteris higienicosanitaris per a la prevenció i el control de la legionel·losi.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
Ha de complir els requisits establits en la legislació vigent en matèria d'envasos i residus d'envasos, i de manera especial el que establix el Reial decret 782/1998.  
Segon  
L'Autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans del dit termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions al Servei de Control Integrat de la Contaminació a l'efecte del reconeixement corresponent, presentant-se prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, així com aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la Conselleria de Territori i Habitatge.  
Cinqué  
L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé  
El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Territori i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als qui realitzen les actuacions de vigilància, inspecció i control.  
Seté  
En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 8 de setembre de 2006. . El director general de Qualitat Ambiental: Jorge Lamparero Lázaro.  
ANNEX I  
DESCRIPCIO DEL PROJECTE  
Vidres, S.A. és una empresa que es dedica a la fabricació de frites i esmalts, i pretén ampliar les seues instal·lacions aconseguint una capacitat de producció de 20.000 t/any de frita, 6.000 t/any d'esmalt líquid i 40.000 t/any d'esmalt en gra, micronitzacions i serigrafies.  
El procés comença amb la dosificació de les matèries primeres, prèviament seleccionades i controlades, en la proporció establida. Per mitjà de transport pneumàtic es traslladen les diferents matèries primeres a una mescladora.  
A continuació, la mescla entra en el forn on té lloc el procés de frita. Aquest procés es desenvolupa en continu, emprant-se forns continus amb refredament del fos amb aigua.   
La frita obtinguda pot ser comercialitzada en aquestes condicions o ser utilitzada com a matèria primera en la fabricació d'esmalt en gra i esmalt líquid. També es produïxen altres subproductes, com la micronització i la frita granulada.  
ANNEX II  
CONDICIONAT DE LA DECLARACIÓ  
D'IMPACTE AMBIENTAL  
1. Totes les substàncies que puguen ser catalogades com a residus, seran adequadament emmagatzemats i entregats a gestor autoritzat, segons la Llei 10/2000, de residus, de 12 de desembre.  
2. Quant a la zona d'emmagatzemament de residus perillosos:  
. Es tractarà d'una zona pavimentada, coberta, ventilada, amb sistemes que permeten la retenció i la recollida d'abocaments accidentals, i de fàcil accés de manera que es minimitze el reg d'accidents en la càrrega/descàrrega dels diversos residus.  
. Per a l'emmagatzemament de residus líquids o que pel seu alt contingut líquid puguen generar abocaments es comptarà amb cubetes o sistemes de recollida que garantisquen el confinament i la posterior recollida dels possibles vessaments. Cada cubeta o recipient de recollida de vessaments accidentals ha de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals en cas de vessament supose augment de perillositat o dificulten la seua gestió. Ha de complir el que reglamentàriament s'exigix per als dissolvents i els seus residus i d'altres productes inflamables.  
3. El titular de la instal·lació estarà obligat a remetre periòdicament a la Direcció General de Qualitat Ambiental l'informe de situació especificat en el Reial decret 9/2005, de 14 de gener, pel que s'establix la relació d'activitats potencialment contaminants del sòl i els criteris i estàndards per a la declaració de sòls contaminats.  
4. Vist que estan abocant a la cuneta les aigües pluvials, i tenint en compte que aquestes aigües arrossegaran la pols depositada en totes les superfícies horitzontals i de coberta, i atés que aquestes partícules contindran productes perillosos (procedents de les matèries primeres utilitzades) que es traslladarien a la cuneta. S'establix que han de disposar d'una tanc de tempesta, de capacitat suficient per a albergar la màxima descàrrega arreplegada en una hora, segons les dades històriques dels últims vint anys. I bé utilitzar l'aigua en el procés, o abocar en condicions d'abocament controlat, amb autorització expressa de l'ajuntament.  
5. Es comptarà amb l'adequada quantitat d'absorbent no inflamable per a resoldre els xicotets vessaments accidentals. L'absorbent contaminat es gestionarà segons la naturalesa del vessament.  
6. Els resultats del Programa de vigilància ambiental determinaran si s'han d'implementar les mesures correctores adoptades per a previndre la contaminació acústica (obertures per a ventilació dotades de silenciadors, etc.) ha de complir-se el que establix el títol IV, capítol II Condicions acústiques de les activitats comercials, industrials i de serveis i el títol II, capítol II Nivells de pertorbació, de la Llei 7/2002, de 3 de desembre, de la Generalitat Valenciana, de protecció contra la contaminació acústica.  
7. L'altura de les ximeneres ha de ser clarament superior a la d'edificis o estructures pròximes o limítrofs, de manera que no es produïsquen turbulències que garantisquen la dispersió.  
8. L'activitat ha de disposar d'un llibre de registre per cada un dels focus emissors de contaminants segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial de l'atmosfera, on han d'anotar-se tots els mesuraments periòdics d'autocontrol de les emissions a l'atmosfera. El llibre de registre es troba disponible en els Serveis Territorials de la Conselleria de Territori i Habitatge. Així mateix, han de presentar correctament emplenada l'adaptació de l'enquesta que apareix en l'annex V de la mencionada ordre, la qual igualment es troba disponible en els mencionats serveis territorials.  
9. Quant al Programa de vigilància ambiental, ha de constar de les accions:  
. Mesuraments de les emissions de NOx, CO, F, SO2 i partícules, realitzades per un organisme de control autoritzat a la posada en marxa i cada tres anys, ja que l'activitat es troba classificada com a grup B segons l'Annex II del Catàleg d'indústries potencialment contaminants de l'atmosfera del Decret 833/1975, de protecció de l'ambient atmosfèric.  
. Mesuraments d'autocontrol de les emissions de NO2, F, CO, SO2, Pb i partícules realitzades per un centre qualificat o per la mateixa empresa una vegada cada any.  
. Mesuraments del soroll ambiental en l'entorn immediat de la parcel·la de l'activitat, o en l'interior d'habitatges o instal·lacions que puguen estar pròximes o limítrofs. Aquests mesuraments han de realitzar-se per organismes col·laboradors de l'administració tant a la posada en marxa, com almenys cada cinc anys, d'acord amb l'article 37 de la Llei 7/2002.  
. S'asseguraran les condicions d'operació d'acord amb el que establix el Projecte d'execució i l'Estudi d'impacte ambiental, comprovant que les mesures preventives i correctores propostes s'han realitzat i es troben en bon estat de funcionament. Aquestes mesures es completaran amb les propostes en la resolució d'impacte ambiental.  
. El titular de la instal·lació estarà obligat a remetre a la Direcció General de Qualitat Ambiental l'informe de situació especificat en l'article 3 del Reial decret 9/2005, de 14 de gener, pel que s'establix la relació d'activitats potencialment contaminants del sòl i els criteris i estàndards per a la declaració de sòls contaminats. Elaboració anual de l'informe de situació especificat en aquest condicionant.  
. El Programa de vigilància ambiental proposat pel promotor amb les addicions ací detallades, es remetrà anualment a la Direcció General de Gestió del Medi Natural.  
10. Altres condicionants ambientals que s'establisquen a través de les autoritzacions sectorials que siguen d'aplicació.  
11. Qualsevol modificació o ampliació del projecte presentat així com si es detecta algun impacte ambiental no previst en l'Estudi d'impacte ambiental, han de ser comunicats a la Conselleria de Territori i Habitatge, Direcció General de Gestió del Medi Natural, que establirà si cal l'aplicació de noves mesures correctores.